1-2. PRIPOMOČEK ZA SESTAVO PONUDBE

Ponudba

mnenje

13. februar 2024

V Ljubljani

(storitve na področju projektiranja stavb in notranje opreme)

Vsako ponudbo posebej je potrebno prilagoditi konkretnim okoliščinam primera, v zahtevnejših primerih tudi s kvalificirano pravno pomočjo. ZAPS s konkretnimi okoliščinami posameznega posla po naravi stvari ne more biti seznanjen, prav tako vseh življenjskih primerov pripomoček ne more zajeti. Zato ZAPS ne prevzema nobene odgovornosti za kakršnokoli neposredno ali posredno izgubo oziroma škodo, ki bi uporabniku nastala zaradi uporabe pripomočka ali odločitev, sprejetih na njegovi podlagi.

Pripomoček je sestavljen iz več delov, ki skupaj tvorijo celoto za sestavo ponudbe pomembnih orientacijskih informacij. Uporablja se ga skupaj z dodatnimi pojasnili in navodili k posameznim členom (datoteka *1-3 Ponudba – dodatna pojasnila in navodila*) ter vzorci prilog (priloge A, B in C), ustrezno prilagojenimi konkretni ponudbi. Uporabljene priloge k ponudbi je potrebno ustrezno oštevilčiti in navesti na koncu besedila ponudbe. Členi in odstavki se številčijo avtomatično, v primeru več opcij se neustrezna opcija pobriše. Opombe v sivi barvi je potrebno izbrisati, besedilo v modri barvi je potrebno nadomestiti z ustreznimi podatki oziroma izbrisati.

Osnovni podatki o naročniku:

(ime ali firma, poslovni naslov ali naslov; morebitni e-naslov, na katerega se pošilja ponudba)

(v nadaljevanju: naročnik)

PONUDBA
ZA SKLENITEV PROJEKTANTSKE POGODBE

za (naziv gradnje) št. (zap. št. ponudbe)

1. člen

(Podatki o projektantu)

* 1. Osnovni podatki o projektantu:

Ime oziroma firma: (ime ali firma)
Sedež: (sedež projektanta in morebitni drug dejanski naslov poslovnega subjekta, če se razlikuje od sedeža projektanta; če PA, PKA ali PPA opravlja poklicne naloge na podlagi drugega pravnega razmerja za drug poslovni subjekt, podatke o tem drugem poslovnem subjektu, na katerega potrošnik lahko naslovi pritožbo)
Kontaktni podatki: (elektronski naslov in telefonska številka)

Projektant je identificiran za namene DDV na podlagi odločbe FURS, DU (naziv davčnega urada), št. (št. odločbe), davčna številka SI (davčna številka)
matična številka:
številka poslovnega računa:
drugo: (npr. spletna stran projektanta z referencami)

* 1. Projektant izpolnjuje pogoje za opravljanje dejavnosti na področju poklicnih nalog pooblaščenih arhitektov (14. člen ZAID), saj:
* ima v Poslovni register Slovenije vpisano dejavnost (navesti dejavnost, npr. Glavna dejavnost (SKD) 71.111 - Arhitekturno projektiranje), kar je ena od dejavnosti po SKD, opredeljena kot arhitekturno in tehnično projektiranje, tehnično preizkušanje in analiziranje,
* da (navesti pravilen podatek izmed spodnjih zakonskih možnosti)
	+ ima za (polni delovni čas / krajši delovni čas v posebnih primerih v skladu z zakonom, ki ureja delovna razmerja) zaposlenih (število zaposlenih) (pogoj je vsaj enega) pooblaščenih (arhitektov (PA) / krajinskih arhitektov (PKA) / prostorskih načrtovalcev (PPN));
	+ (ima / jo) (odstotni delež v %) (pogoj je najmanj polovica) delež v družbi (družbenik / družbeniki), ki (je / so) (PA / PKA / PPN) in je eden od (PA / PKA / PPN) hkrati poslovodni organ;
	+ je fizična oseba, ki samostojno opravlja arhitekturno ali inženirsko dejavnost (za polni delovni čas / za krajši delovni čas v posebnih primerih v skladu z zakonom, ki ureja delovna razmerja) sama (PA / PKA / PPN),
* da ima skladno s 15. členom ZAID zagotovljeno zavarovanje pred odgovornostjo za škodo pri (navesti zavarovalnico, št. police in za kakšno zavarovanje gre) (npr. splošno zavarovanje, ki se letno obnavlja, ali kot zavarovanje tega posla) v višini (navesti višino) (zakonska zahteva najmanj 50.000,00 €),
* da ni v stečajnem postopku.

OVpcija če projektant uporablja zaščiten naziv *arhitekturni biro:*

* 1. Projektant opravlja le storitve s področja poklicnih nalog (PA / PKA) in izpolnjuje pogoje za uporabo zaščitenega naziva (arhitekturni biro / krajinsko arhitekturni biro), saj poleg gornjih pogojev izpolnjuje še naslednje pogoje:

Opcija A

* najmanj polovico deležev v družbi imajo družbeniki, ki imajo pridobljen naziv (PA / PKA),
* vsaj en družbenik, ki izpolnjuje pogoje iz prejšnje alineje, je v tej družbi zaposlen (za polni delovni čas / za krajši delovni čas v posebnih primerih v skladu z zakonom, ki ureja delovna razmerja),
* ni povezana družba v skladu s 527. členom Zakona o gospodarskih družbah in
* je neodvisna družba.

Opcija B

* kot (samostojni podjetnik posameznik / posameznik, ki samostojno opravlja dejavnost) je sam (PA / PKA).
1. člen

(Podatki o vodji projektiranja (PA /PKA / PPN))

* 1. Osnovni podatki o vodji projektiranja:

Ime in priimek: (ime, priimek)
Poklicni naziv: (PA / PKA / PPN)
Identifikacijska številka v imeniku ZAPS in datum vpisa v imenik ZAPS: (navesti IŠ in datum vpisa, po potrebi povezava na spletno stran v imeniku)
Status: aktivni

* 1. Način opravljanja poklicnih nalog: (navesti eno od spodnjih zakonskih možnosti)
* samostojni podjetnik posameznik, ki opravlja dejavnost za (polni delovni čas / krajši delovni čas (navesti posebni primer v skladu z zakonom, ki ureja delovna razmerja))
* posameznik, ki samostojno opravlja dejavnost (samozaposlen v kulturi), (polni delovni čas / krajši delovni čas (navesti posebni primer v skladu z zakonom, ki ureja delovna razmerja))
* na podlagi delovnega razmerja za (polni delovni čas / krajši delovni čas (navesti posebni primer v skladu z zakonom, ki ureja delovna razmerja)) pri projektantu, ki izpolnjuje pogoje za opravljanje arhitekturne in inženirske dejavnosti po določbah ZAID (14. člen),
* na podlagi drugega pravnega razmerja o opravljanju dela za projektanta, ki izpolnjuje pogoje za opravljanje arhitekturne in inženirske dejavnosti po določbah ZAID (14. člen), v kateri je sam družbenik.

(PA / PKA / PPN) zavezuje [Kodeks](https://zaps.si/wp-content/uploads/2021/10/5_-Kodeks-poklicne-etike-clanov-ZAPS_ob.pdf) poklicne etike članov ZAPS, ki je dostopen na spletni strani ZAPS. Na spletni strani ZAPS je dostopna tudi zbirka zvezkov [Standard Zbornice za arhitekturo in prostor Slovenije](https://zaps.si/poklicna-praksa/standard-zaps/standard-zaps-splosno-o-standardu/) ([ST ZAPS](https://zaps.si/poklicna-praksa/standard-zaps/standard-zaps-splosno-o-standardu/)).

1. člen

(Podatki o predvidenih ostalih sodelujočih pooblaščenih strokovnjakih)

|  |  |
| --- | --- |
| Pooblaščeni inženir s področja gradbeništva(ime, priimek, poklicni naziv, identifikacijska št. v imeniku, način opravljanja poklicnih nalog) |  |
| Pooblaščeni inženir s področja elektrotehnike (ime, priimek, poklicni naziv, identifikacijska št. v imeniku, način opravljanja poklicnih nalog) |  |
| Pooblaščeni inženir s področja strojništva (ime, priimek, poklicni naziv, identifikacijska št. v imeniku, način opravljanja poklicnih nalog) |  |
| Pooblaščeni inženir s področja požarne varnosti(ime, priimek, poklicni naziv, identifikacijska št. v imeniku, način opravljanja poklicnih nalog) |  |
| Pooblaščeni krajinski arhitekt (ime, priimek, poklicni naziv, identifikacijska št. v imeniku, način opravljanja poklicnih nalog) |  |
| (Opcija - pooblaščeni inženirji iz drugih področij ) (ime, priimek, poklicni naziv, identifikacijska št. v imeniku, način opravljanja poklicnih nalog) |  |

1. člen

(Značilnosti nameravane (gradnje / notranje opreme), ki je po ponudbi predmet izdelave projektne dokumentacije)

Uporabi se eno od spodnjih možnosti za navedbo značilnosti (v primeru variantnih ponudb se doda več možnosti ali več prilog za vsako od variantnih ponudb):

Opcija A - če je projektna naloga že izdelana:

* 1. Značilnosti nameravane (gradnje / notranje opreme) so razvidne iz Projektne naloge (št., z dne, ipd.), ki je Priloga št. (št. priloge) k tej ponudbi in njen sestavni del.

Opcija B - če projektna naloga še ni izdelana:

(Besedilo ustrezno izpolnjenega vzorčnega obrazca *Priloga A: Značilnosti gradnje / notranje opreme* s podatki o značilnostih gradnje oziroma notranje opreme se za konkretno ponudbo vstavi na to mesto, ali pa se celoten obrazec doda kot prilogo k ponudbi - v tem primeru se na tem mestu navede sledeče: »Opredelitev značilnosti nameravane gradnje / notranje opreme je razvidna iz Priloge št. (št. priloge) k tej ponudbi in je sestavni del te ponudbe«.)

1. člen

(Obseg projektantskih storitev po ponudbi)

* 1. Projektant bo za naročnika v zvezi z nameravano (gradnjo / notranjo opremo), opredeljeno v členu 4, izdelal (projektno in drugo dokumentacijo / oz. drugače, če predmet ponudbe niso storitve iz faze 2. Projektiranje in faze 4. Gradnja) ter bo za naročnika opravil osnovne storitve faz oziroma podfaz iz *Priloge X - Seznam in obseg storitev**: Tabela 1 – osnovne storitve* v obsegu po tej ponudbi in v obliki, ki jo določajo veljavni predpisi s področja graditve objektov in urejanja prostora, standardi in pravila stroke ter Standard storitev ZAPS, in ki bo naročniku omogočila (pridobitev gradbenega dovoljenja, izgradnjo objekta ter pridobitev uporabnega dovoljenja / izvedbo notranje opreme po izdelanih načrtih / drugače, če predmet ponudbe niso storitve iz faze 2. Projektiranje in faze 4. Gradnja). *Seznam in obseg storitev**: Tabela 1 – osnovne storitve* je priloga in sestavni del te ponudbe. Ostale osnovne storitve po ST ZAPS 01 niso predmet te pogodbe.

(V primeru da se pripravi združen seznam osnovnih in posebnih storitev, se zgornja priloga imenuje le *Seznam in obseg storitev*.)

Projektna dokumentacija, ki bo izdelana v posameznih podfazah, (bo izdelana v BIM okolju (v okviru osnovnih storitev iz *Seznama in obsega storitev: Tabela 1 – osnovne storitve* / v skladu s projektno nalogo za projektiranje v BIM (št., z dne, ipd.), ki je Priloga št (št. priloge) k tej ponudbi in njen sestavni del) in) bo imela naslednjo podrobnejšo vsebino (neustrezno izbriši ali dodaj – spodnji primer je izdelan le za fazi projektiranje in gradnja):

|  |
| --- |
| **FAZA 2. PROJEKTIRANJE** |
|  |
| **PODFAZA 2.1. SNOVANJE** |
|  |
| PROJEKTNA DOKUMENTACIJA IDZ: |
| 1/1 Načrt arhitekture |
| 1/2 Načrt ureditve površin |
| 1/3 Načrt notranje opreme |
|  |
|  |
| **PODFAZA 2.2. IDEJNO PROJEKTIRANJE** |
|  |
| PROJEKTNA DOKUMENTACIJA IDP |
| 1/1 Načrt arhitekture |
| 1/2 Načrt ureditve površin |
| 1/3 Načrt notranje opreme |
| 2 Načrt gradbenih konstrukcij |
| 3 Načrt električnih instalacij |
| 4 Načrt strojnih instalacij |
| 5 Načrt tehnologije |
| 6 Načrt požarne varnosti |
| 10 Načrt krajinske arhitekture |
| Toplotna zaščita |
| Zaščita pred hrupom |
|  |
|  |
| **PODFAZA 2.3. PRIPRAVA DOKUMENTACIJE ZA PRIDOBIVANJE DOVOLJENJ** |
|  |
| PROJEKTNA DOKUMENTACIJA DPP |
| Zbirni prikaz - vsebina v skladu s pravilnikom |
|  |
| PROJEKTNA DOKUMENTACIJA DGD |
| Zbirni prikaz - vsebina v skladu s pravilnikom |
|  |
|  |
| **PODFAZA 2.4. PROJEKTIRANJE ZA IZVEDBO** |
|  |
| PROJEKTNA DOKUMENTACIJA PZI |
| 0 Zbirni načrt (ali 0/1/1 Zbirni načrt - načrt arhitekture) |
| 1/1 Načrt arhitekture |
| 1/2 Načrt odstranjevalnih del |
| 1/3 Načrt ureditve površin |
| 1/4 Načrt notranje opreme |
| 2/1 Načrt gradbenih konstrukcij |
| 2/3 Načrt kanalizacijskega priključka |
| 3/1 Načrt električnih instalacij |
| 3/2 Načrt elektroenergetskega priključka |
| 4/1 Načrt strojnih instalacij |
| 4/2 Načrt plinskega priključka |
| 4/3 Načrt vodovodnega priključka |
| 5 Načrt tehnologije |
| 6 Načrt požarne varnosti |
| 10 Načrt krajinske arhitekture |
| Študija toplotne zaščite in izkaz |
| Študija zaščite pred hrupom in izkaz |
|  |
|  |
| **PODFAZA 2.5. PRIPRAVA GRADIV ZA NAROČILO GRADNJE** |
|  |
| PROJEKTNA DOKUMENTACIJA PZR |
| Projektna dokumentacija PZI in popis GOI del za vsa področja |
|  |
| **FAZA 4. GRADNJA** |
|  |
| **PODFAZA 4.5. DOVOLJENJE ZA UPORABO** |
|  |
| PROJEKTNA DOKUMENTACIJA PID |
| 0 Zbirni načrt (ali 0/1/1 Zbirni načrt - načrt arhitekture) |
| 1/1 Načrt arhitekture |
| 1/2 Načrt ureditve površin |
| 2 Načrt gradbenih konstrukcij |
| 3 Načrt električnih instalacij |
| 4 Načrt strojnih instalacij |
| 5 Načrt tehnologije |
| 6 Načrt požarne varnosti |
| 10 Načrt krajinske arhitekture |

Opcija v primeru da se naročajo tudi posebne storitve:

* 1. Poleg osnovnih storitev bo projektant za naročnika v posameznih podfazah opravil tudi posebne storitve, navedene v *Prilogi X - Seznam in obseg storitev**: Tabela 2 – posebne storitve*, in sicer v obsegu po tej ponudbi in v obliki, ki jih določajo veljavni predpisi s področja graditve objektov in urejanja prostora, standardi in pravila stroke ter Standard storitev ZAPS. *Seznam in obseg posebnih storitev: Tabela 2 – posebne storitve* z opredelitvijo obsega teh storitev je priloga in sestavni del te ponudbe.

Opcija v primeru da se pripravi združen seznam:

* 1. Poleg osnovnih storitev bo projektant za naročnika v posameznih podfazah opravil tudi posebne storitve, ki so v *Prilogi X - Seznam in obseg storitev* navedene v poševni pisavi, in sicer v obsegu po tej ponudbi in v obliki, ki jih določajo veljavni predpisi s področja graditve objektov in urejanja prostora, standardi in pravila stroke ter Standard storitev ZAPS.
	2. Projektant bo naročniku predal naslednjo projektno dokumentacijo (neustrezno izbrisati):
* (1 / 3) kompletne tiskane izvode in elektronsko verzijo kompletne dokumentacije IDZ,
* 1 kompleten tiskan izvod in elektronsko verzijo kompletne dokumentacije DPP ter vse potrebne izvode za pridobivanje projektnih pogojev v obliki, kot jo zahteva področni pravilnik
* (1 / 3) kompletne tiskane izvode in elektronsko verzijo kompletne dokumentacije IDP,
* 1 kompleten tiskan izvod in elektronsko verzijo kompletne dokumentacije DGD z vsemi potrebnimi izvodi za pridobivanje mnenj in gradbenega dovoljenja v obliki kot jo zahteva področni pravilnik,
* (3 / 4) kompletne tiskane izvode in elektronsko verzijo kompletne dokumentacije PZI,
* elektronsko verzijo kompletne dokumentacije za razpis PZR,
* (3 / 4) kompletne tiskane izvode in elektronsko verzijo kompletne dokumentacije PID.

Projektant bo naročniku predal elektronsko verzijo dokumentacije po tej pogodbi na elektronskem mediju (DVD ali drugem):

* vsa besedila in tehnične prikaze, urejene na enak način kot v oddani tiskani različici dokumentacije v formatu \*.pdf,
* vse tehnične prikaze v formatu \*.dwg,
* (BIM model v \*.ifc),
* popis del v \*.xls
1. člen

(Roki in pogoji za izvedbo del)

* 1. Roki za izvedbo del

Projektant se ob izpolnjenih pogojih za izvedbo del zavezuje opraviti dela in izdelati projektno in drugo dokumentacijo v rokih, navedenih v *Tabeli 1* *(in Tabeli 2)* *Priloge X - Roki in pogoji za izvedbo, cena in pogoji za plačilo*, ki je sestavni del te ponudbe.

(Tabela 1 vsebuje osnovne, Tabela 2 pa posebne storitve. Tudi ti dve tabeli je mogoče združiti v enotno tabelo, pri čemer mora biti jasno označeno, kateri podatki se nanašajo na osnovne in kateri na posebne storitve.)

Če projektant ne izdela dokumentacije v pogodbenem roku, mu naročnik določi naknaden primeren rok za izvedbo in dokončanje del. Če projektant niti v dodatnem roku ne izdela celotne ali posameznih delov dokumentacije, lahko naročnik odstopi od pogodbe.

(Roki za izvedbo del se lahko v ponudbi opredelijo tudi drugače, sploh če rok ni bistvena sestavina pogodbe. Primer: »Dela bodo potekala v skladu s terminskim planom, ki ga ob podpisu pogodbe pripravita projektant in naročnik ter ga uskladita vsakokrat ob zaključku posamezne faze.«)

Pogodbeni roki se primerno podaljšajo brez posledic za projektanta v naslednjih primerih:

* če naročnik spremeni (projektno nalogo / zahteve oziroma navodila glede načrtovanja),
* če naročnik naroči dodatno delo v obsegu, ki utemeljuje spremembo roka, ker zahtevane spremembe spreminjajo projekt in zahtevajo spremembo dokumentacije,
* zaradi zahtev upravnega organa, ki niso posledica ravnanj naročnika ali projektanta,
* (drugo),
* v primeru višje sile.

V primeru sprememb (projektne naloge / zahtev oziroma navodil) naročnika ali v primeru dodatno naročenega dela, je projektant dolžan naročnika v roku (navesti število) delovnih dni seznaniti s tem, da (spremembe / dodatno naročena dela) vplivajo na pogodbeni rok. V kolikor projektant tega ne stori, to pomeni, da (sprememba in/ali dodatno naročena dela) nimajo vpliva na pogodbeni rok. Podaljšanje pogodbenih rokov bosta pogodbeni stranki urejali z dodatkom k sklenjeni pogodbi (z navedbo vzrokov za podaljšanje).

Projektant ne odgovarja za zamudo pri izročitvi predmeta pogodbe ali fazah pogodbenega dela, če je ta nastala zaradi razlogov, za katere projektant ne odgovarja.

V primeru višje sile (po sklenitvi pogodbe nastali nepričakovani, neizogibni in neodvrnljivi dogodki iz sfere zunanjih vzrokov, kot so poplava, naravne nesreče, vojna, vojna nevarnost ipd.) se pogodbeni roki, na katere ima višja sila vpliv, podaljšajo za čas njenega trajanja.

Pogodbena stranka, ki jo prizadene višja sila, se nanjo lahko sklicuje pod pogojem, da drugo pogodbeno stranko o nastopu višje sile, razlogih zanjo in predvidenem času njenega trajanja ter posledicah obvesti takoj, najkasneje pa v treh delovnih dneh (pisno po pošti ali po elektronski pošti) oziroma takoj ko je mogoče, če v roku treh dni od nastopa višje sile obvestitev ne bi bila mogoča (npr. zaradi stanja po naravni nesreči, izrečene prepovedi obveščanja v vojnem stanju ipd.).

* 1. Pogoji za izvedbo del

Projektant začne s projektiranjem naslednje faze šele po pisni potrditvi predhodne faze s strani naročnika, po naročnikovi poravnavi zapadlih finančnih obveznosti že potrjenih faz do projektanta, po (potrditvi projektne naloge / opredelitvi zahtev oziroma usmeritev glede) aktualne faze s strani naročnika in po izročitvi za nadaljevanje vsake od faz ali podfaz potrebnih dokumentov, podatkov in dokazil projektantu, kot so navedeni v *Prilogi X - Roki in pogoji za izvedbo, cena in pogoji za plačilo*.

Naročnik se obveže, da bo vsako fazo pisno potrdil oz. delno ali v celoti zavrnil v roku (navesti število) delovnih dni po oddaji popolne dokumentacije predmetne faze s strani projektanta. V nasprotnem primeru se oddana dokumentacija posamezne faze šteje za potrjeno.

Če bodo pri pregledu za potrditev dokumentacije ugotovljene morebitne nepravilnosti in pomanjkljivosti izročene dokumentacije, jih bo projektant odpravil na lastne stroške v naknadno določenem roku.

1. člen

(Cena, plačilni pogoji in roki za plačilo)

* 1. Cena (skupaj z DDV)

Projektant (je / ni) identificiran za namene DDV.

Skupna ponudbena cena za storitve projektanta po tej ponudbi znaša:

(V primeru variantnih ponudb naj ponudba vsebuje skupno ponudbeno ceno za vsako od variant.)

|  |  |  |
| --- | --- | --- |
| Vrednost vseh del iz tabele 1 in 2:  |  | EUR brez DDV |
| 22 % DDV: |  | EUR |
| Skupaj: |  | EUR z DDV |
| (z besedo:  |  | eurov in 00/100) |

Razrez skupne ponudbene cene po posameznih fazah ali podfazah je razviden iz *Tabele 1* in *Tabele 2* v *Prilogi X* - *Roki in pogoji za izvedbo, cena in pogoji za plačilo*.

Opcija:

V primeru, da pride po sklenitvi pogodbe do zvišanja ravni cen za več kot 2 %, se cene nezaračunanih storitev zvišajo (valorizirajo) v višini stopnje inflacije po podatkih SURS, in se v tem obsegu zviša tudi skupna cena. V primeru takšnega zvišanja ravni cen se za stopnjo inflacije po podatkih SURS zaračuna višja cena le za tiste storitve iz *Tabele 1* in *Tabele 2* v *Prilogi X - Roki in pogoji za izvedbo, cena in pogoji za plačilo*, za katere projektant ni v zamudi in glede katerih še ni nastopil pogoj za izstavitev računa. Valorizacija cen se v primeru zvišanja ravni cen za več kot 2 % prvič izvede 1. januarja po izteku leta, v katerem je bila sklenjena pogodba, od tedaj dalje pa vsakega 1. januarja v vsakem koledarskem letu, dokler traja pogodba.

Opcija:

Pogodbena cena za osnovne storitve je izračunana s programskim pripomočkom za izračunavanje priporočenih vrednosti projektantskih storitev Arhigram in upoštevaje ST ZAPS 02, ki veljata na dan sklenitve te pogodbe, za naslednje vstopne podatke:

* vrsta objekta: (enostanovanjska hiša / …)
* bruto površina objekta: (navesti BTP) m2
* stopnja težavnosti: (cenovni razredi glede na zahteve za projektiranje za vsak načrt posebej, npr. arhitektura - cenovni razred III – povprečne zahteve za projektiranje)
* korekcijski faktor: (prenova, vključevanje izdelovalcev drugih načrtov v pogodbo, npr. prenova + 30 %)
* morebitni drugi pribitki: (krajši rok izdelave, dodatna finančna zavarovanja ipd.).

Cena vključuje stroške projektanta za opravo storitev oz. del v obsegu po tej ponudbi ter za izdelavo pogodbene dokumentacije v obliki, ki jo določajo veljavni predpisi s področja graditve objektov in urejanja prostora ter standardi in pravila stroke.

Cena ne vključuje (besedilo v spodnjih alinejah je potrebno ustrezno prilagoditi, dodati ali črtati):

* spremljanja gradnje, ki preseže skupno maksimalno število ur v obsegu (navesti število) ur. Dodatne ure spremljanja gradnje in eventualna druga projektantska dela se obračunajo po urni postavki (navesti vrednost) EUR /uro in dodatno z eventualnimi potnimi stroški v višini (0,43) EUR/km, vse povečano za DDV,
* stroškov izdelave dodatnih sprememb in dopolnitev projektne dokumentacije, ki so nastale med delom ali na podlagi potrjenih sprememb projektne naloge na zahtevo naročnika,
* stroškov dodatnih del in dopolnitev načrtov, ki med izdelavo dokumentacije projektantu niso mogli biti znani in jih ni bilo mogoče predvideti,
* stroškov projektnih pogojev in mnenj mnenjedajalcev,
* izdelave načrtov javnih komunalnih in energetskih vodov za razdaljo večjo od 20 m, merjeno od meje zemljišč za gradnjo, po pogojih mnenjedajalcev,
* stroškov plačil za dodatna dela in ekspertize, ki niso zajete v ponudbi,
* izdelave dokumentacije v tujem jeziku,
* izdelave projektne in druge dokumentacije s posebnimi programskimi orodji, ki se ne uporabljajo v redni praksi, v kolikor ni dogovorjeno drugače,
* ostalih del izven dogovorjenega obsega del,
* (drugo ali drugače glede na dogovorjeni obseg del).

Za dodatna (pozneje naročena) dela štejejo vsa dela, ki niso bila dogovorjena s pogodbo in niso nujna za izpolnitev obveznosti po pogodbi, naročnik pa zahteva, da se opravijo, ter spremembe pogodbenega obsega del po naročnikovi zahtevi (v projektni nalogi ali izven nje s spremembo zahtev ali navodil naročnika). Za dodatna dela se pred začetkom oprave teh del sklene aneks k pogodbi, v katerem se določi obseg del, pogodbeno ceno in roke za izvedbo teh del.

V primeru sprememb (projektne naloge / zahtev oziroma usmeritev naročnika) ali v primeru dodatno naročenega dela, je projektant dolžan naročnika v roku (navesti število) dni seznaniti s tem, da (spremembe / dodatno naročena) dela vplivajo na pogodbeno ceno. V kolikor projektant tega ne stori, to pomeni, da (sprememba in / ali dodatno naročena dela) (nima / nimajo) vpliva na pogodbeno ceno. Spremembo pogodbeno dogovorjene cene bosta pogodbeni stranki urejali z dodatkom k sklenjeni pogodbi.

V primeru zmanjšanja obsega naročila s strani naročnika je projektant upravičen do dogovorjenega plačila za tiste dele prvotnega naročila, ki jih je do zmanjšanja naročnik potrdil, kot tudi do sorazmernega plačila za tiste dele prvotnega naročila, z izpolnitvijo katerih je pred zmanjšanjem začel.

* 1. Pogoji in roki za plačilo

Opcija:

Naročnik bo izvajalcu v roku 15 dni od sklenitve pogodbe plačal predujem na podlagi izstavljenega avansnega računa v višini (vpisati odstotek) % skupne pogodbene cene z DDV oziroma znesek (vpisati izračunan znesek) EUR.

(V zgornjem primeru je potrebno ustrezno prilagoditi tudi besedilo v *Prilogi X - Roki in pogoji za izvedbo, cena in pogoji za plačilo*)

Plačilo za posamezne faze oziroma podfaze se izvaja na podlagi izstavljenega računa in izpolnjenih pogojev za plačilo, kot so navedeni v *Prilogi X - Roki in pogoji za izvedbo, cena in pogoji za plačilo*.

Opcija:

V primeru, če naročnik izven sfere odgovornosti projektanta ne vzpostavi pogojev, ki zagotavljajo pravico graditi (služnostna pogodba, soglasje soseda, neplačilo komunalnega prispevka, nevložitev vloge za izdajo gradbenega dovoljenja ipd.) in ki projektantu onemogočajo nadaljnje opravljanje s pogodbo prevzetih obveznosti, ima projektant pravico po preteku (navesti število) mesecev od nastopa okoliščin, ki so povzročile zastoj pri izvajanju projektantovih pogodbenih obveznosti, izstaviti račun za sorazmerni del opravljenega dela v fazi ali podfazi, v kateri je prišlo do zastoja, naročnik pa ga je dolžan poravnati.

Opcija:

V primeru, če od vložitve popolne vloge za izdajo gradbenega dovoljenja na pristojno UE preteče več kot 6 mesecev, gradbeno dovoljenje pa ni pravnomočno zaradi razlogov, ki niso na strani projektanta, ima projektant pravico izstaviti račun za preostali še nezaračunani del faze DGD, naročnik pa ga je dolžan poravnati.

Rok za plačilo posameznega računa je (navesti število) dni od prejema računa. V primeru zamude se zaračunajo zakonske zamudne obresti.

1. člen

(Prenos avtorskih pravic)

* 1. Primerki projektne dokumentacije z izročitvijo naročniku postanejo njegova last.
	2. Projektant jamči:
* da arhitekturni načrti, ki bodo predmet te pogodbe za izdelavo projektne dokumentacije, ne bodo obremenjeni z materialnimi avtorskimi pravicami tretjih oseb,
* da bodo vsi sodelujoči avtorji, ki so ali ki bodo izdelali katerikoli del arhitekturnih načrtov po pogodbi, izključno in neomejeno prenesli vse materialne avtorske pravice iz 22. člena ZASP na projektanta,
* da so pri njem zaposleni avtorji nanj časovno neomejeno prenesli vse materialne avtorske pravice iz 22. člena ZASP.

(Nadaljnjo vsebino je potrebno ustrezno korigirati skladno z obsegom prenosa materialnih avtorskih pravic na naročnika.)

Opcija A - izdelujejo se arhitekturni načrti do vključno podfaze 2.4. Projektiranje za izvedbo (izdelava PZI)

* 1. Projektant kot imetnik materialnih avtorskih pravic prenaša na naročnika vse materialne avtorske pravice iz 22. člena Zakona o avtorskih in sorodnih pravicah na arhitekturnih načrtih, izdelanih po pogodbi, razen pravice predelave.

Prenos pravic je:

* za arhitekturne rešitve za stavbe in ureditve odprtega prostora (ekskluziven (izključen) / neekskluziven (neizključen)), vsebinsko in časovno pa omejen na tisti obseg pravic, kot je bistven za dosego namena pogodbe o izdelavi projektne dokumentacije, to je za enkratno izvedbo stavbe ali ureditve odprtega prostora na lokaciji, kot jo opredeljuje ta ponudba;

opcija, če so predmet pogodbe neekskluzivne, tipske rešitve, npr. notranja oprema:

* za arhitekturne rešitve (opcija: rešitve notranje opreme) neizključen (opcija: izključen) ter teritorialno in vsebinsko omejen za načrtovano območje in namen, sicer pa brez časovnih in količinskih omejitev (opcija: in z naslednjimi količinskimi omejitvami: reproduciranje do X posameznih primerkov npr. hiš, stolov…).

opcija, če je prenos materialnih avtorskih pravic ekskluziven (izključen):

* Kljub izključnemu prenosu materialnih avtorskih pravic na naročnika naročnik dovoljuje, da lahko projektant oziroma posamezni avtor sam ali po tretjih osebah z avtorjevim dovoljenjem javno prikazuje (predstavitvene diaprojekcije, ipd.), reproducira v monografijah in promocijskem gradivu, vključi v avdiovizualno delo (npr. dokumentarec o avtorju) ter daje na voljo javnosti (objava na spletnih straneh, elektronskih in drugih medijih) svoje avtorsko delo brez predhodnega soglasja naročnika.

Opcija B - predmet pogodbe je le posamezna podfaza (npr. 2.1 Snovanje – izdela se IDZ in IDP, v okviru katere se izdeluje arhitekturni / urbanistični načrt:

* 1. Projektant kot imetnik materialnih avtorskih pravic prenaša na naročnika vse materialne avtorske pravice iz 22. člena Zakona o avtorskih in sorodnih pravicah na arhitekturnih načrtih, ki bodo predmet pogodbe, razen pravice predelave. Projektant si pridržuje pravico predelave (razdelave) izdelanih arhitekturnih načrtov v nadaljnji projektni dokumentaciji in nadaljnjih podrobnejših arhitekturnih načrtih.
1. člen

(Odgovornost za napake)

* 1. Naročnik ima v primeru stvarnih napak na voljo jamčevalne in odškodninske zahtevke po določbah OZ.
1. člen

(Drugo)

* 1. Ta ponudba projektanta zavezuje do (navesti datum).
	2. Projektantska pogodba med naročnikom in projektantom se skladno z 2. odst. 12. člena GZ-1 sklene v pisni obliki.
1. člen

(Priloge pogodbe)

* 1. Sestavni del te ponudbe so naslednje priloge:

(neustrezno izbriši oziroma dodaj)

* Priloga št. X - (Projektna naloga / Značilnosti gradnje / notranje opreme) s prilogami v (izvirniku / fotokopiji): (našteti priloge, če obstajajo),
* Priloga št. X - Projektna naloga BIM,
* Priloga št. X - Seznam in obseg storitev po pogodbi
* Priloga št. X - Roki in pogoji za izvedbo, cena in pogoji za plačilo
* Priloga št. X - Informacije v zvezi z uveljavljanjem pravice potrošnika do odstopa od pogodbe z vzorcem obrazca za uveljavljanje pravice potrošnika do odstopa od pogodbe (pri sklepanju pogodbe s potrošnikom zunaj poslovnih prostorov projektanta se naročniku na materialno dokazljiv način izroči navedeno prilogo: po elektronski pošti ali osebno; če se priloga izroča osebno, mora naročnik podpisati izjavo o prejemu v nadaljevanju tega priročnika)
* Priloga št. X: (drugo)

|  |  |  |
| --- | --- | --- |
|  |  |  |
| (Kraj in datum) |  | (Podpis in žig projektanta) |

Opcija v primeru sklepanja pogodbe s fizično osebo - potrošnikom

1. člen

Dodatne informacije za potrošnika

Projektant v skladu z 32. členom Zakona o izvensodnem reševanju potrošniških sporov (ZIsRPS) potrošnika obvešča, da ne priznava nobenega izvajalca izvensodnega reševanja potrošniških sporov (IRPS) kot pristojnega za reševanje potrošniškega spora, ki ga potrošnik lahko sproži v skladu z ZIsRPS.

Osebni podatki se do morebitne sklenitve pogodbe obdelujejo le za namen sestave te ponudbe na podlagi povpraševanja naročnika in se v primeru nesklenitve pogodbe hranijo X mesecev po izteku veljavnosti ponudbe. Posamezniku je v zvezi z obdelavo osebnih podatkov zagotovljena pravica do pritožbe pri Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si).

IZJAVA POTROŠNIKA

Zaradi dokaza o prejemu zahtevanih predhodnih informacij po ZVPot-1 s strani projektanta pred sklenitvijo pogodbe, naročnik s spodnjim podpisom potrjujem seznanjenost z informacijami v tej ponudbi.

Zaradi nameravanega sklepanja pogodbe zunaj poslovnih prostorov projektanta s svojim podpisom tudi potrjujem, da sem predhodno že bil posebej seznanjen tudi s pogoji, roki in postopkom za uveljavljanje pravice do odstopa od pogodbe v 14 dneh po sklenitvi in da sem prejel tudi obrazec za odstop od pogodbe. Prav tako sem bil posebej seznanjen tudi s tem, da moram, če zahtevam, da se izvedba storitev začne v odstopnem roku, projektantu plačati znesek, ki je glede na celotni obseg pogodbe sorazmeren s storitvami, opravljenimi do trenutka, ko bom projektanta obvestil o odstopu od pogodbe.

Naročnik – potrošnik

|  |  |  |
| --- | --- | --- |
|  |  |  |
| (Kraj in datum) |  | (Podpis naročnika) |